
Sted: Aabenraa Stadion

1. Valg af dirigent
Bent Johnsen blev valgt.

2. Aflæggelse af bestyrelsens beretning
Søren aflagde bestyrelsens beretning:

Sæsonen går mod slutning. Det har vel tennismæssigt været en god sæson, selvom vejret ikke har tilsmilet os i samme grad som sidste år.
Vi så os inden sæsonen nødsaget til at hæve kontingenterne, jeg mener dog fortsat vi i klubben får meget for pengene.
Vi har ligesom sidste år forsøgt at være aktive mhp. at skaffe nye medlemmer, og bedre det sociale liv i klubben, det må være op til medlemmerne at bedømme om det er lykkedes. 
Vi har ca. 141 medlemmer fordelt på desværre kun 19 juniorer, 65 såkaldt voksne + 57 pantere.
Der har været god gang i turneringer både internt og DGI.
I DGI har Lone og Bente så vidt jer er orienteret vundet Deres pulje – tillykke med det.
Interne turneringer har haft travlt, vindere vil blive udråbt v. festen,  herudover 2 ”klubhyggeturneringer” + 1 midsommerturnering, de sidste for alle , holdsammensætning efter lodtrækning, som de fleste efterhånden må kende.

Som noget nyt er der forsøgt handicapturnering, hvor man efter bedste evne har forsøgt at stillere deltagerne lige. Handicapturnering der har strukket sig over 8-9 mandage har så vidt jeg har kunnet se de dage jeg har deltaget også været en succes, vinder følger d. 2.10. Deltager antallet har vekslet mellem 6-20 spec. synes vejret at have spillet ind.
Der har også som gennem flere år været afholdt ”ladies cup” med 24 deltagere heraf nogle udefra.
Juniorerne har haft 2 x ugentlig træning med 2 forskellige trænere hvad de har været glade for U 16 bestående af Helene Kølby damgaars + Anne Kathrine Matthiesen har spillet holdturnering under JTU hvor vandt alle kampe indtil Esbjerg stak en pind i hjulet så de ikke nåede finalen. Andre juniorer har deltaget i DGI og haft mange fine kampe. Nylig er der ved minitennis vunde 3 guld, 1 sølv og 4 bronze.
Pantere: 
 45 pantere spillede vintertennis, 54 har spillet i sommerhalvåre. 3 nytilkomne. Pantercup 12.6 m. 28 deltagere. Der har været kanotur fra Rens til Tønder og tennisrejse til Tyrkiet forestår vist. Der har været træning mandag.

Udover det tennismæssige føler jeg behov for, at fortælle lidt om samarbejdet med kommunen. Sidste år troede jeg de kontroverser der havde været mht. baner, blendere mm var løst. Blenderproblemet har dog bestået indtil foråret, hvor det blev afsluttet således, at blendere skal trækkes for og fra - før og efter spil. Ordningen skal revurderes efter eet år, hvor der skal tages stilling til hvordan ansvarsfordelingen mellem klub og kommune skal være fremover mht. vedligeholdelse og herunder ansvar også økonomisk hvis blendere/ hegn ødelægges under storm. Men blenderløsningen som den er nu er, kommunens uden vi egentlig har været involveret i processen.
Her i foråret kom der besked om at klubben skulle være mere aktiv ved sæsonstart og sæsonslutning mhp. baneklargøring og banenedbrydning, samt måske andet. Oplægget var lidt uklart på flere punkter og efter vi havde svaret, mht. uklarheder og punkter som overhovedet ikke var nævnt i primære oplæg, fik vi her i sommer besked om at det foreløbigt er udskudt til næste sæson, men der er ikke tvivl om at en form for ekstra arbejde for bestyrelse/ medlemmer vil der komme.
Sidst på vinteren fik jeg besked om at kommunen ikke mere ønskede at samarbejde med Jan, nogen konkret forklaring har det været umuligt at få udover de ikke kunne lide hans attitude. Bestyrelsen følte at det var helt uholdbart, men der var delte meninger om hvordan det skulle takles, så foreløbigt kører samarbejdet lidt på lavt blus, møder m. kommunen er suspenderet. Det har som I har set nylig medført at Jan har trukket sig som baneformand efter mange års tro tjeneste, og det finder jeg personlig meget kedeligt for os alle, men også yderst uheldigt at kommunen blander sig i bestyrelsens arbejde. Jeg vil gerne takke Jan for det arbejde han har ydet gennem mange år.
Dette har været medvirkende til at 2 medlemmer fra bestyrelsen ønsker at fratræde i utide. Herudover ønsker flere der er på valg ikke genvalg.
Til slut vil jeg gerne takke alle medlemmer og udefra kommende, som gennem sæsonen har ydet et stort arbejde både med børn og unge og de lidt ældre.
Også stor tak til de afgående bestyrelsesmedlemmer.
Blanka som kasserer i snart en menneskealder, Heidi for stort EDB arbejde og Hanne for panterarbejde mm.

Beretningen godkendes.

3. Forelæggelse af det reviderede regnskab
Blanka gennemgik regnskab. Resultatet af regnskab for 2014 var et underskub på 16.665 kr., som hovedsagelig skyldes manglende indtægter af kontingenter pga. færre medlemmer. Regnskabet godkendes.

4. Behandling af indkomne forslag
Bestyrelsen har ingen forslag modtaget.

5. Valg af
a. Bestyrelsesmedlemmer: Lisbet Matthiesen genopstiller. Else Marie Westergaard, Anna Marie Munk, Torben Christiansen, Heidi Hansen og Mette Tiedemann. Alle blev valgt. Øvrigt medlem Hagen S. Clausen, som ikke var på valg i år.
b. 2 suppleanter: Lars Neidhart blev valgt.
c. 1 revisor: Hans Jørgen Krogh blev valgt.
d. 1 revisorsuppleant: Svend Nielsen blev valgt.

6. Evt.
· Annoncering: Et medlem har observeret, at der sjældent annonceres i lokalpressen fra aktiviteter i klubben, og synes at dette kunne være et tiltag man havde fokus på for også at rekruttere flere medlemmer. Heidi orienterer kort om forskellige tiltag der er gjort i 2015 mhp. Rekruttering af medlemmer bl.a. uddeling af 1500 flyers i forbindelse med Ladywalk.
· Udgifter til DGI / JTU: der blev nævnt muligheden for beskedent brugerbetaling i forbindelse med deltagelse i DGI turneringer. Nogle medlemmer tilkendegiver positiv indstilling til forslaget, andre medlemmer er mere skeptiske. Forslaget noteres og det kunne være en mulighed bestyrelsen kunne arbejde videre med i den kommende sæson. 

